
10 DR.30.11.2020 

 
7. Datuk Mohamad bin Alamin [Kimanis] minta Menteri Dalam Negeri 
menyatakan sejauh manakah kementerian bercadang untuk bekerjasama dengan Bank 
Negara Malaysia, Polis Diraja Malaysia dan Suruhanjaya Komunikasi Multimedia 
Malaysia (SKMM) untuk mewujudkan sebuah jawatankuasa khas bagi membanteras 
masalah sindiket 'Macau Scam' yang semakin berleluasa menyusahkan rakyat.  

 Timbalan Menteri Dalam Negeri II [Tuan Jonathan bin Yasin]: Terima kasih, 
Tuan Yang di-Pertua. Selamat pagi, Yang Berhormat Kimanis. Untuk makluman Tuan 
Yang di-Pertua, PDRM sememangnya sentiasa bekerjasama dengan pelbagai pihak 
termasuklah dengan Suruhanjaya Komunikasi dan Multimedia Malaysia untuk 
membanteras jenayah penipuan atas talian termasuk Macau Scam. 

 Selain SKMM, agensi lain yang turut memberikan kerjasama adalah pihak Bank 
Negara Malaysia, syarikat-syarikat telekomunikasi dan institusi-institusi perbankan. 
Bahkan kerjasama ini telah lama dijalin sejak tahun 2006 sejak mula Macau Scam 
bermula. Selain itu pada Mac 2019, sebuah Jawatankuasa Teknikal Jenayah Siber yang 
terdiri daripada PDRM dan Suruhanjaya Komunikasi dan Multimedia telah ditubuhkan 
bagi membanteras jenayah penipuan ini. 

 Di peringkat PDRM pula, JSJK telah menubuhkan satu pasukan petugas khas 
membabitkan elemen-elemen dalam JSJK bagi mengenal pasti dan memantau trend 
terkini kes jenayah atas talian serta bekerjasama dengan agensi seperti SKMM yang 
boleh membantu daripada segi kepakaran dan teknologi. Sekian, terima kasih, Tuan 
Yang di-Pertua. 

 Datuk Mohamad bin Alamin [Kimanis]: Terima kasih, Yang Berhormat 
Timbalan Menteri atas jawapan itu. Cuma, soalan tambahan saya adalah daripada 
jumlah kegiatan scammer yang telah pun dikesan oleh pihak kementerian, berapakah 
jumlah scammer yang dikesan dari luar negara dan juga scammer yang dikesan di 
peringkat local ataupun tempatan? 

 Keduanya, ada tidak kaji selidik dibuat oleh kementerian pada peringkat umur 
manakah yang paling banyak terlibat dengan kegiatan ini dan apakah pula punca-
puncanya? Terima kasih. 

 Tuan Jonathan bin Yasin: Terima kasih atas soalan tambahan itu, Yang 
Berhormat Kimanis. Untuk makluman, setakat ini kita belum ada maklumat tentang 
scammer yang berada di luar negara tetapi daripada data statistik tangkapan dan 
pertuduhan kes Macau Scam tahun 2020 daripada 1 Januari sehingga 31 Oktober 2020 
yang berada di dalam negara ini statistiknya ialah yang melibatkan warga tempatan 
seramai 912 orang dan warga asing pula yang telah dikenakan tangkapan adalah 
seramai 81 orang.   

Jumlah kes yang terlibat dalam tangkapan ini seramai 993 orang dan 
pertuduhan yang telah dibuat ialah kepada seramai 605 orang dalam kes Macau Scam 
ini. Berkaitan dengan kajian kes tentang umur dan sebagainya itu belum ada dibuat dan 
perkara itu sudah pasti akan diperhatikan oleh pihak KDN. Sekian, terima kasih. 

Datuk Seri Dr Mujahid Yusof Rawa [Parit Buntar]:  

Era COVID-19 norma baharu,  
 Jangan lupa Dasar Mampan, 
 Musnah alam isyarat celaru, 
 Senarai hari ini nombor lapan. 
 

8. Datuk Seri Dr. Mujahid bin Yusof Rawa [Parit Buntar] minta Menteri 
Kesihatan menyatakan jumlah yang ditanggung oleh Kementerian Kesihatan untuk 
program berhenti merokok seperti program mQuit dan sejauh manakah keberkesanan 
program-program tersebut. 

 Menteri Kesihatan [Datuk Seri Dr. Adham bin Baba]: Terima kasih, Yang 
Berhormat Parit Buntar. Tahniah atas pantun yang hebat. Tuan Yang di-Pertua, kos yang 
ditanggung oleh KKM khusus bagi rawatan berhenti merokok adalah kos rawatan 
farmakologi yang melibatkan dua jenis ubatan iaitu Terapi Pengganti Nikotin (Nicotine 
Replacement Therapy) termasuk pelekat nikotin iaitu nicotine patch yang ditampal di 
tubuh badan manusia dan gula-gula getah nikotin (nicotine gum). 

 Kedua, rawatan farmakologi yang disebut ialah Terapi Pengganti Bukan Nikotin 
(Partial Agonist for Nicotinic Acetylcholine Receptor) melalui varenicline ataupun nama 
generiknya Champix. Pihak kementerian telah membelanjakan sejumlah RM2 juta pada 
tahun 2018 dan pada tahun 2019 sejumlah RM2.8 juta dibelanjakan. Namun jumlah 



7. Datuk Mohamad bin Alamin [Kimanis] minta Menteri Dalam Negeri menyatakan sejauh manakah kementerian bercadang untuk bekerjasama dengan Bank Negara Malaysia, Polis Diraja Malaysia dan Suruhanjaya Komunikasi Multimedia Malaysia (SKMM) untuk mewujudkan sebuah jawatankuasa khas bagi membanteras masalah sindiket 'Macau Scam' yang semakin berleluasa menyusahkan rakyat. Timbalan Menteri Dalam Negeri II [Tuan Jonathan bin Yasin]: Terima kasih, Tuan Yang di-Pertua. Selamat pagi, Yang Berhormat Kimanis. Untuk makluman Tuan Yang di-Pertua, PDRM sememangnya sentiasa bekerjasama dengan pelbagai pihak termasuklah dengan Suruhanjaya Komunikasi dan Multimedia Malaysia untuk membanteras jenayah penipuan atas talian termasuk Macau Scam. Selain SKMM, agensi lain yang turut memberikan kerjasama adalah pihak Bank Negara Malaysia, syarikat-syarikat telekomunikasi dan institusi-institusi perbankan. Bahkan kerjasama ini telah lama dijalin sejak tahun 2006 sejak mula Macau Scam bermula. Selain itu pada Mac 2019, sebuah Jawatankuasa Teknikal Jenayah Siber yang terdiri daripada PDRM dan Suruhanjaya Komunikasi dan Multimedia telah ditubuhkan bagi membanteras jenayah penipuan ini. Di peringkat PDRM pula, JSJK telah menubuhkan satu pasukan petugas khas membabitkan elemen-elemen dalam JSJK bagi mengenal pasti dan memantau trend terkini kes jenayah atas talian serta bekerjasama dengan agensi seperti SKMM yang boleh membantu daripada segi kepakaran dan teknologi. Sekian, terima kasih, Tuan Yang di-Pertua. Datuk Mohamad bin Alamin [Kimanis]: Terima kasih, Yang Berhormat Timbalan Menteri atas jawapan itu. Cuma, soalan tambahan saya adalah daripada jumlah kegiatan scammer yang telah pun dikesan oleh pihak kementerian, berapakah jumlah scammer yang dikesan dari luar negara dan juga scammer yang dikesan di peringkat local ataupun tempatan? Keduanya, ada tidak kaji selidik dibuat oleh kementerian pada peringkat umur manakah yang paling banyak terlibat dengan kegiatan ini dan apakah pula punca- puncanya? Terima kasih. Tuan Jonathan bin Yasin: Terima kasih atas soalan tambahan itu, Yang Berhormat Kimanis. Untuk makluman, setakat ini kita belum ada maklumat tentang scammer yang berada di luar negara tetapi daripada data statistik tangkapan dan pertuduhan kes Macau Scam tahun 2020 daripada 1 Januari sehingga 31 Oktober 2020 yang berada di dalam negara ini statistiknya ialah yang melibatkan warga tempatan seramai 912 orang dan warga asing pula yang telah dikenakan tangkapan adalah seramai 81 orang. Jumlah kes yang terlibat dalam tangkapan ini seramai 993 orang dan pertuduhan yang telah dibuat ialah kepada seramai 605 orang dalam kes Macau Scam ini. Berkaitan dengan kajian kes tentang umur dan sebagainya itu belum ada dibuat dan perkara itu sudah pasti akan diperhatikan oleh pihak KDN. Sekian, terima kasih. Datuk Seri Dr Mujahid Yusof Rawa [Parit Buntar]: Era COVID-19 norma baharu, Jangan lupa Dasar Mampan, Musnah alam isyarat celaru, Senarai hari ini nombor lapan. 8. Datuk Seri Dr. Mujahid bin Yusof Rawa [Parit Buntar] minta Menteri Kesihatan menyatakan jumlah yang ditanggung oleh Kementerian Kesihatan untuk program berhenti merokok seperti program mQuit dan sejauh manakah keberkesanan program-program tersebut. Menteri Kesihatan [Datuk Seri Dr. Adham bin Baba]: Terima kasih, Yang Berhormat Parit Buntar. Tahniah atas pantun yang hebat. Tuan Yang di-Pertua, kos yang ditanggung oleh KKM khusus bagi rawatan berhenti merokok adalah kos rawatan farmakologi yang melibatkan dua jenis ubatan iaitu Terapi Pengganti Nikotin (Nicotine Replacement Therapy) termasuk pelekat nikotin iaitu nicotine patch yang ditampal di tubuh badan manusia dan gula-gula getah nikotin (nicotine gum). Kedua, rawatan farmakologi yang disebut ialah Terapi Pengganti Bukan Nikotin (Partial Agonist for Nicotinic Acetylcholine Receptor) melalui varenicline ataupun nama generiknya Champix. Pihak kementerian telah membelanjakan sejumlah RM2 juta pada tahun 2018 dan pada tahun 2019 sejumlah RM2.8 juta dibelanjakan. Namun jumlah.